6 Ka Lentšung la Modimo, re hwetša mantšu a Jesu ao a kgothatšago. Mantšu a gagwe le dithuto tša gagwe di be di lapološa batheetši ba gagwe. Batho ba bantši ba be ba etla go yena ka gobane o be a homotša ba dipelo tšeo di tshwenyegilego, a matlafatša bao ba fokolago le go kgothatša bao ba gateletšegilego. (Bala Mateo 11:28-30.) O be a thuša batho go ba le tswalano e botse le Jehofa, a ba homotša le go ba thuša ka dilo tše dingwe. (Mar. 6:30-32) Le lehono Jesu o a re thuša, go etša ge a re holofeditše. Le wena a ka go thuša go swana le kamoo a thušitšego baapostola ba gagwe. Ga go hlokagale gore o bone Jesu ka mahlo gore a kgone go go thuša. Ka ge e le Kgoši ya legodimong, Jesu o sa na le kwelobohloko e bile o re bontšha yona. Ka gona, ge o na le dipelaelo a ka ‘kgona go go thuša,’ e bile a ka dira seo ‘ka nako e swanetšego.’ Ee, Jesu a ka go thuša go lwantšha dipelaelo, e bile a ka go nea kholofelo le sebete.—Baheb. 2:17, 18; 4:16.